Helsta umræðuefni okkar þjóðar er örugglega veðrið og alls staðar er eitthvað í gangi , af veðrinu eru birtar myndir hvernig það hagar sér „ vel eða illa “ og héðan úr Kerhrauninu á ég sennilega birtingarmetið hvað það snertir . En talandi um veður þá verður ársins 2019 minnst sem „ Fyrirmyndar veðurárs “ um það eru allir sammála . Á öllum tímum er Kerhraunið fallegt að mínu mati og það koma stundir sem ég hef haft á orði að ég gæti verið og vildi vera á leið til himna þegar ég sé himininn skarta sínu fegursta , svo syrtir og þá gengur oft eitthvað á en núna varð þetta heldur verra enda veðrinu líkt við „ Halaveðrið “ , Linduveðrið “ og ef satt skala segja þá fór um þá gömlu þegar kristalkrónan var farin að klingja . Eftir veðurofsann var ljóst að það varð gríðarlegt tjón víða á landinu sem tekur tíma að laga og koma í samt lag aftur . Þegar veðrinu slotaði má segja að Kerhraunið hafi sloppið vel , minni háttar tjón sem laga má og erum við heppin en víða skóf í mikla skafla en svo var autt á milli . Helgin á eftir var moksturshelgi en allt kom fyrir ekki , Jói mokari var í þvílíku basli með blásarann og traktorinn vegna þess hversu snjórinn var harður og okkar „ Reddari “ sem kom eins og þruma úr heiðskýru lofti þurfti oft að grípa til þess að nota bakkóið þar sem tönnin vann ekki á sköflunum . Myndir af „ Góðu og vondu “ veðri verður að eiga í myndabankanum og koma þær hér að neðan : 5. desember – fyrripart dags og síðan síðdegis sama dag Síðan komu nokkrir dagar sem voru bara ósköp venjulegir þar til að þriðjudagurinn 10. desember rann upp , þá byrjaði dagurinn gríðarlega fallegur en seinnipartinn breyttist veðrið svo í þetta hrikalega veður sem allir vita um . Um kl 21:00 datt vindurinn aðeins niður og varð svipaður og maður kannast við á vondum dögum . Síðdegis og kvöld Því miður hef ég ekki tíma til að setja inn vídíóin sem ég tók í látunum en það vita allir sem upplifðu veðrið hvernig það var . Þegar nýr dagur rann upp var en mikill vindur en lægði svo um hádegið og mikið var sú gamla fegin . Finnsi fór í könnunarleiðangur og sá strax að hann væri ekkert að fara í vinnu en auðvitað vonuðumst við eftir að Jói mokari kæmi á fimmtudeginum eins og hann lagði til en allir vita hvernig það fór , karlgreyið varð bara að kúra kellu sinni hjá . Friðrik Gunnar Berndsen var líka mjög duglegur að miðla upplýsingum og jafnvel kannaði hann hvort við værum orðin svöng , svona eiga nágrannar að vera og erum við hjónin honum afar þakklát . 11. desember – Fyrri partur dags var hryssingslegur en sólin reyndi sitt besta til að fegra og dagurinn endaði vel . Fimmtudagurinn 12. desember rann upp bjartur og fagur en síðan tók frost að herða og fór upp í -18 á mæli hjá Herði og formanninum . Hallur var sá fyrsti sem mætti á svæði til að kanna og þau hjón klöngruðust upp snjóskaflana og þá var mínum nóg boðið og sagði að ef Jói yrði ekki kominn um hádegi á föstudeginum þá kæmi hann með gröfuna því hann var að fá mann til að vinna fyrir sig . Mikið var ég fegin að Jói kom ekki því það fyrsta sem Hallur gerði var að moka okkur út enda frúin sem sat með 2 glóðaraugu og sködduð gleraugu varð að komast til byggða . Seinnipart 11. des. tók frost að herða úr auðvitað urðu úr því alls konar skúlptúrar sem maður gatt dáðst af . Föstudagurinn 13. var fallegur í alla staði og eilíf bið eftir Jóa sem svo á endanum kom ekki en í staðinn mætti okkar maður og tókst að semja við hann að ryðja stofnæðar , OMG hvað við erum heppin að hafa hann og náði ég engum nærmyndum af honum við 1. mokstur … . ) Fanný tók mynd af jólaljósunum sem höfðu staðið af sér veðurhaminn , líka skaflinn hjá þeim sem var gríðarlega mikill . Hallur fór snemma af stað á laugardeginum til að kláraað moka það sem eftir var en hann var rúma 7 tíma báða dagana að moka enda snjórinn með eindæmum harður og leiðinlegur viðureignar . Hrafnhildur náði að stöðva Hall og sendi mér þessar myndir . Síðustu myndirnar að þessu sinni eru af stafafurulundinum á E svæði en þar voru öll tré snævi þakin og gríðarlega falleg . Að lokum langar mig að benda kynsystrum mínum á að neðangreind heimilisverk geta öll verið stórhættuleg og mætti draga úr þeim svona þannig að enginn sjái , vantar að vísu ryksuguna . . Tala af reynslu … . . ) ) ) )